**Anholt Borgerforening**

**Bestyrelsesmøde d. 26/3 2023 kl. 16.00-18.00**

**Sted:** Biblioteket.

**Til stede:** Birgitte Jeppesen, Jakob Gede, Bjarke Fonnesbech, Gitte Andersen, Karen Konge og Jakob Grell.

Afbud: Ulf Brøste

**Referat:** Jakob Grell

1. **Siden sidst**

Vi udsætter Ren Dag arrangementet til efteråret. Dato aftales på næste møde.

Slæbestedet: Vi arbejder sammen med havnen videre på, at der skal være et slæbested i området ovre bag Orakelbar. Problemerne med havnekajens tilstand kan dog få indflydelse på projektet, da der må forventes store udgifter til udbedring af disse. Birgitte kontakter Morten Priesholm for at få udsat/forlænget støtten fra FLAGmidlerne.

1. **Kontaktudvalgsmøde + strategimøde mandag d. 15/5**

Kontaktudvalgsmøde (15.30-17.30) + spisning foregår på kroen. Strategimødet (19-21) foregår i Forsamlingshuset. Bjarke og Jakob Grell sætter borde op i Forsamlingshuset om søndagen.

Punkter:

1. Introduktion til udvalgets arbejde v Borgmesteren
2. Visionsgruppens arbejde v Visionsgruppen
3. Status og drøftelser af arbejdsopgaver på Anholt v Borgmesteren
4. Vedvarende energi projekter v Borgmesteren
5. Orientering og gensidig dialog:
* Dark Sky og belysning
* Trafikforhold på Anholt
* Naturpleje på Anholt
* Affaldshåndtering

Noter:

*Bosætning (under dialog)*: Bosætning er et meget vigtigt emne. Kan vi få økonomisk støtte til at bygge Anholt.dk op til at fremme bosætning? (Layout baseret på Visionspapiret).

*Dark Sky og gadebelysning*: Vores holdning er, at der ikke er nok gadelamper, men at vi ellers er glade for dem.

*Trafikforhold:* Borgerforeningen beretter om problematikken med støv, vejhøjde og huller. Vi opfordrer Teknik og Miljø til at kigge på løsninger, der passer til Anholt. Der er desuden et problem med vejens beskaffenhed på Stejlepladsen langs Nordstrandsvej. Akseltryk på Anholt?; hvilken belastning er vores veje bygget til, f.eks. når der kommer en stor kran til vedligehold af Radaren.

*Naturpleje på Anholt*: Problematikken med store maskiner til naturpleje (og birketræer som sejles væk), samtidig med at man skal passe meget på, hvor mange mennesker, der løber Marathon eller lignende. Kan man lave en aftale om at Borgerforeningen bliver hørt noget mere? Findes der/kan der laves en langsigtet (10 år) plan for naturpleje på Anholt?

*Affaldshåndtering:* Haveaffald og affaldssortering? Kompostbeholdere også til sommerhuse? Flere affaldsbobler til sortering? Affaldssortering på havnen til kunderne. Affaldssortering er nødvendigt, da vi har mange turister og besøgende på årsbasis. Så vi mener ikke, at det er rimeligt at putte os i kategorien ”øer med under 200 beboere.”

I udgangspunktet mener vi, at Kontaktudvalgsmødet er for bestyrelsen fra Borgerforeningen + en repræsentant fra Erhvervsforeningen og en fra Grundejerforeningen. Men vi er dog i tvivl om, hvor mange de to andre foreninger forventer at sende med.

Visionsrapporten distribueres inden mødet til Kontaktudvalget, Færgeudvalget, Borgerforeningens bestyrelse + Øsammenslutningen.

**3.**     **Anholt.dk - hvad skal der ske?***(udsat fra sidst)*

Borgerforeningen er enige om, at der skal være et fokus på Bosætning på Anholt.dk, da det er et yderst vigtigt emne. Links til andre Anholtsider osv. Bygge den op om Visionspapiret. Målrette rekruttering af nye medarbejdere til øen. Bjarke vil gerne være tovholder, især hvis det kan lykkes at få nogle penge til projektet fra kommunen.

Birgitte taler desuden med Lise på næste møde i Ø-sammenslutningen for inspiration.

1. **Hvordan skaber vi større interesse for Borgerforeningen blandt anholterne?** *(udsat fra sidst)*

Det var en god erfaring med noget hygge til Generalforsamlingen. Vi vil være mere tjekkede med referater og anden kommunikation, så folk kan følge med i vores arbejde.

1. **Skt. Hans.** Vi er enige om, at der skal være et arrangement uanset om der bliver et bål eller ej. Kan vi holde et arrangement på grillpladsen på havnen? Birgitte spørger Klaus om det kan lade sig gøre. Birgitte er tovholder på at finde en taler og trækker på bestyrelsen.

**Evt**

I tilfælde af en brand, som den på Røgeriet, ville det fremover være relevant at sende en varsling ud på mobilen. Birgitte vil foreslå, at Beredskab og Sikkerhed laver en opfølgning på branden, f.eks. i et indlæg i Anholtposten og evt på næste Borgermøde.